Document ID: 32006D0064

32006D0064
L 032/91
SLUŽBENI LIST EUROPSKE UNIJE
ODLUKA KOMISIJE
od 1. veljače 2006.
o izmjeni Odluke 2005/393/EZ s obzirom na područja pod ograničenjem u odnosu na bolest plavog jezika u Španjolskoj i Portugalu
(priopćena pod brojem dokumenta C(2006) 180)
(Tekst značajan za EGP)
(2006/64/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 2000/75/EZ od 20. studenoga 2000. o utvrđivanju posebnih odredaba za kontrolu i iskorjenjivanje bolesti plavog jezika (1), a posebno njezin članak 8. stavak 2. točku (d), članak 8. stavak 3. i treći stavak njezinog članka 19.,
budući da:
(1)
Direktiva 2000/75/EZ predviđa nadzorna pravila i mjere za suzbijanje bolesti plavog jezika u Zajednici, uključujući uspostavljanje zaraženog i ugroženog područja i zabranu da životinje napuštaju te zone.
(2)
Odluka Komisije 2005/393/EZ od 23. svibnja 2005. o zaraženim i ugroženim područjima u odnosu na bolest plavog jezika i uvjete koji se odnose na kretanje iz ili kroz te zone (2) predviđa razgraničenje općih zemljopisnih područja u kojima države članice u odnosu na bolest plavog jezika trebaju uspostaviti zaražena i ugrožena područja (područje pod ograničenjem).
(3)
Španjolska i Portugal obavijestile su Komisiju da je otkriven serotip 4 virusa u opticaju u određenom broju rubnih područja zone ograničenja E.
(4)
Slijedom toga, te bi područja pod ograničenjem trebalo proširiti, uzimajući u obzir dostupne podatke o ekologiji vektora i razvoju odgovarajućih sezonskih aktivnosti.
(5)
Stoga bi Odluku 2005/393/EZ trebalo primjereno izmijeniti.
(6)
Mjere predviđene ovom Odlukom u skladu su s mišljenjem Stalnog veterinarskog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
U Prilogu I. Odluci 2005/393/EZ popis područja pod ograničenjem u Zoni E, koji se odnosi na Španjolsku i Portugal zamjenjuje se sljedećim:
„Španjolska:
-
Pokrajina Cádiz, Málaga, Sevilla, Huelva, Córdoba, Cáceres, Badajoz, Toledo i Ciudad Real
-
Pokrajina Jaen (comarcas Jaen, Andujar, Alcala la Real, Huelma, Linares, Santiesteban del Puerto, Ubeda)
-
Pokrajina Avila (comarcas de Arenas de San Pedro, Candelada, Cebreros, Las Navas del Marques, Navaluenga, Sotillo de la Adrada)
-
Pokrajina Salamanca (comarcas Bejar, Ciudad Rodrigo i Sequeros)
-
Pokrajina Madrid (comarcas Aranjuez, El Escorial, Grinon, Navalcarnero i San Martin de Valdeiglesias)”
„Portugal:
-
Područna poljoprivredna uprava Algarve: svi concelhos
-
Područna poljoprivredna uprava Alentejo: svi concelhos
-
Područna poljoprivredna uprava Ribatejo e Oeste: concelhos Almada, Barreiro, Moita, Seixal, Sesimbra, Montijo, Coruche, Setúbal, Palmela, Alcochete, Benavente, Salvaterra de Magos, Almeirim, Alpiarça, Chamusca, Constância, Abrantes i Sardoal.
-
Područna poljoprivredna uprava Beira Interior: concelhos Penamacor, Fundão, Oleiros, Sertã, Vila de Rei, Idanha a Nova, Castelo Branco, Proença-a-nova, Vila Velha de Rodao i Mação.”
Članak 2.
Ova se Odluka primjenjuje od 7. veljače 2006.
Članak 3.
Ova je Odluka upućena državama članicama.
Sastavljeno u Bruxellesu 1. veljače 2006.

Labels: 0
3
6